stanford-oval/wikipedia huggingface dataset:
บุนเดิสลีกา
สถิติผู้ชนะเลิศ > ผู้ชนะเลิศแบ่งตามเมือง

| เมือง | สมัย | ทีมชนะเลิศ |
| --- | --- | --- |
| มิวนิก | 33 | ไบเอิร์นมิวนิก (32), เทเอสเฟา 1860 มิวนิก (1) |
| ดอร์ทมุนท์ | 5 | โบรุสซีอาดอร์ทมุนท์ (5) |
| เมินเชินกลัทบัค | 5 | โบรุสซีอาเมินเชินกลัทบัค (5) |
| เบรเมิน | 4 | แวร์เดอร์เบรเมิน (4) |
| ฮัมบวร์ค | 3 | ฮัมบัวร์เกอร์ เอ็สเฟา (3) |
| ชตุทท์การ์ท | 3 | เฟาเอ็ฟเบ ชตุทท์การ์ท (3) |
| โคโลญ | 2 | แอร์สเทอร์ เอ็ฟเซ เคิลน์ (2) |
| ไคเซิร์สเลาเทิร์น | 2 | ไคเซิร์สเลาเทิร์น (2) |
| เนือร์นแบร์ค | 1 | แอร์สเทอร์ เอ็ฟเซ เนือร์นแบร์ค (1) |
| ว็อลฟส์บวร์ค | 1 | เฟาเอ็ฟเอ็ล ว็อลฟส์บวร์ค (1) |
| เบราน์ชไวค์ | 1 | ไอน์ทรัคท์เบราน์ชไวค์ (1) |
| เลเวอร์คูเซิน | 1 | ไบเออร์เลเวอร์คูเซิน (1) |
ดูเพิ่ม

ฟุตบอลในประเทศเยอรมนี
ฟุตบอลทีมชาติเยอรมนี
ชิงร้อยชิงล้าน

| ชิงร้อยชิงล้าน |
| --- | --- |

เป็นที่รู้จักกันในชื่อ: ชิงร้อยชิงล้าน ท็อปซีเคร็ท ชิงร้อยชิงล้าน ครั้งหนึ่งในชีวิต ชิงร้อยชิงล้าน ซูเปอร์เกม ชิงร้อยชิงล้าน ชะชะช่า ชิงร้อยชิงล้าน ทเวนตี้ เซ็นจูรี่ ตั๊ก ชิงร้อยชิงล้าน ซันไชน์เดย์ ชิงร้อยชิงล้าน ว้าวว้าวว้าว ชิงร้อยชิงล้าน เดอะบิ๊ก ชิงร้อย เดอะสตอรี่
ประเภท: เกมโชว์ (พ.ศ. 2533 - พ.ศ. 2566) วาไรตี้โชว์ (พ.ศ. 2566)
สร้างโดย: เวิร์คพอยท์ เอ็นเทอร์เทนเมนท์
พิธีกร: ศิวัฒน์ โชติชัยชรินทร์
แสดงนำ: เท่ง เถิดเทิง โหน่ง ชะชะช่า แจ๊ส สปุ๊กนิก มงคล สะอาดบุญญพัฒน์ บอล เชิญยิ้ม
ประเทศแหล่งกำเนิด: ไทย
ภาษาต้นฉบับ: ไทย
การผลิต
สถานที่ถ่ายทำ: สตูดิโอช่อง 7HD (2533 - 2540) สตูดิโอกรุงเทพฯ (2541 - 2549) เวิร์คพอยท์สตูดิโอ (2549 - 2566)
ความยาวตอน: 45 นาที
ออกอากาศ
เครือข่าย: ช่อง 7HD
ออกอากาศ: 17 มกราคม 2533 (2533-01-17) 11 มกราคม 2549 (2549-01-11) – 31 ธันวาคม 2540 (2540-12-31) (ครั้งที่ 1) 27 ธันวาคม 2554 (2554-12-27) (ครั้งที่ 2)
เครือข่าย: ช่อง 3 เอชดี
ออกอากาศ: 7 มกราคม 2541 (2541-01-07) 1 มกราคม 2555 (2555-01-01) – 30 กันยายน 2541 (2541-09-30) (ครั้งที่ 1) 28 มิถุนายน 2558 (2558-06-28) (ครั้งที่ 2)
เครือข่าย: ททบ.5 เอชดี
ออกอากาศ: 7 ตุลาคม 2541 (2541-10-07) – 28 ธันวาคม 2548 (2548-12-28)
เครือข่าย: ช่องเวิร์คพอยท์
ออกอากาศ: 5 กรกฎาคม 2558 (2558-07-05) – 31 ธันวาคม 2566 (2566-12-31)
ชิงร้อยชิงล้าน  เป็นรายการโทรทัศน์ในประเทศไทย ประเภทเกมโชว์และวาไรตี้โชว์ ที่ออกอากาศบนหน้าจอโทรทัศน์ยาวนานที่สุด โดยออกอากาศครั้งแรกเมื่อวันพุธที่ 17 มกราคม พ.ศ. 2533 ทาง ช่อง 7HD และออกอากาศครั้งสุดท้ายเมื่อวันอาทิตย์ที่ 31 ธันวาคม พ.ศ. 2566 ทางช่องเวิร์คพอยท์ ผลิตโดยเวิร์คพอยท์ เอ็นเทอร์เทนเมนท์
ประวัติ

ชิงร้อยชิงล้าน เป็นรายการโทรทัศน์ลำดับที่ 2 ที่ผลิตโดย เวิร์คพอยท์ เอ็นเทอร์เทนเมนท์ ออกอากาศครั้งแรกเมื่อวันพุธที่ 17 มกราคม 2533 ทางช่อง 7 สี โดยรูปแบบรายการเป็นรายการรูปแบบเกมโชว์ที่คัดผู้เข้าแข่งขันแบบคู่เพื่อที่จะลุ้นในรอบชิงล้าน และได้ปรับเปลี่ยนรูปแบบเกมและตัวรายการ รวมไปถึงระยะเวลาการออกอากาศตามยุคสมัยความนิยม
ชื่อรายการ > ชิงร้อยชิงล้าน (พ.ศ. 2533 - พ.ศ. 2536)

ชิงร้อยชิงล้านรูปแบบแรก เป็นรายการรูปแบบเกมโชว์ โดยจุดเด่นคือผู้เล่นในเกมจะเล่นเป็นคู่ คู่ละ 2 คน โดยรอบเกมในแต่ละช่วงจะมี ชิงบ๊วย, ชิงดำ และ ชิงล้าน โดยเกมที่ค่อนข้างเป็นภาพจำมากที่สุดก็คือเกมรอบ ชิงดำ ที่ผู้เล่นทั้ง 2 คนในทีมจะต้องช่วยกันตอบคำถาม โดยจะต้องผลัดกันตอบ ซึ่งหากคิดคำตอบที่จะตอบไม่ได้ จะต้องพูดว่า "ชิงร้อยชิงล้าน" ซึ่งกลายมาเป็นวลีสุดฮิตว่า "ถ้าหากว่าคิดไม่ออก บอก ชิงร้อยชิงล้าน" นอกจากนี้ได้ปรับรูปแบบเกมในรายการตั้งแต่ รอบชิงบ๊วย ที่จากเดิมจะมีคลิปวิดีโอคำใบ้ปริศนาจากบุคคลทั้ง 2 คน มาเป็นทายตัวปริศนาซึ่งได้นำ หม่ำ จ๊กมก มาเป็นตัวปริศนาประจำรายการ, รอบชิงดำปรับปรุงเป็นคำถามเกี่ยวกับผู้เข้าแข่งขันและทายใจ, รอบชิงล้านที่ปรับเปลี่ยนจากเกมทายใจผู้เล่นจำนวน 4 ข้อ มาเป็นการเปิดป้ายหาเลข 0 ทั้ง 6 แทน
ชื่อรายการ > ชิงร้อยชิงล้าน ท็อปซีเคร็ท (พ.ศ. 2536 - พ.ศ. 2537) / ชิงร้อยชิงล้าน ครั้งหนึ่งในชีวิต (พ.ศ. 2537 - พ.ศ. 2538)

ออกอากาศครั้งแรกเมื่อวันที่ 22 กันยายน พ.ศ. 2536 - 8 มิถุนายน พ.ศ. 2537 (ท็อปซีเคร็ท) และ วันที่ 15 มิถุนายน พ.ศ. 2537 - 27 ธันวาคม พ.ศ. 2538 (ครั้งหนึ่งในชีวิต)
ชิงร้อยชิงล้านรูปแบบที่ 2 เป็นการปรับปรุงรูปแบบเกมรายการใหม่ทั้งหมด จุดเด่นคือเกม จริงหรือไม่ คำถามที่เกี่ยวข้องกับเรื่องความลับของดาราผู้เข้าแข่งขัน ในช่วงแรกจะมีผู้เล่นด้วยกันถึง 2 คู่ 4 คน ต่อมาได้ปรับเปลี่ยนเป็นผู้เล่นเป็น 2 ทีม ทีมละ 3 คน จนกระทั่งเมื่อวันที่ 15 มิถุนายน พ.ศ. 2537 ได้มีการเปลี่ยนชื่อรายการเป็น ชิงร้อยชิงล้าน ครั้งหนึ่งในชีวิต ซึ่งรูปแบบของเนื้อหารายการยังคงเหมือนเดิม แต่จะมีจุดเพิ่มเติมคือเน้นไปทางนำเสนอประโยชน์เพื่อเป็นอุทาหรณ์และให้แง่คิดแก่ผู้ชม พร้อมทั้งสร้างเสียงหัวเราะให้กับนักแสดงร่วมรายการอย่างหม่ำ จ๊กมก และ เอ็ดดี้ ผีน่ารัก
ชื่อรายการ > ชิงร้อยชิงล้าน ซูเปอร์เกม (พ.ศ. 2539 - พ.ศ. 2541)

ออกอากาศครั้งแรกเมื่อวันที่ 3 มกราคม พ.ศ. 2539 - 25 กุมภาพันธ์ พ.ศ. 2541
ชิงร้อยชิงล้านรูปแบบที่ 3 เป็นการปรับรูปแบบรายการครั้งใหญ่ ตั้งแต่ขยายเวลาออกอากาศเพิ่มเป็น 2 ชั่วโมง, ฉากรายการที่กว้างยิ่งขึ้น, รูปแบบเกมของรายการที่ได้ถูกเพิ่มมาใหม่ ทั้งเกมทายดาราปริศนา หรือในชื่อ ยังจำได้ไหม และช่วงสะสมเงินรางวัลในท้ายช่วงของรายการ รวมไปถึงการแจกเงินรางวัลในรายการที่มากยิ่งขึ้น ส่วนผู้เข้าแข่งขันได้ปรับปรุงจากทีมละ 3 คนมาเป็น คู่ละ 3 คู่ ในส่วนรอบเกมจากรูปแบบเก่าตั้งแต่จริงหรือไม่ และ ชิงดำ ได้นำกลับอีกครั้ง แต่ภายหลังไปเน้นจริงหรือไม่เป็นหลัก
ในส่วนนักแสดงร่วมรายการได้เพิ่มเท่ง เถิดเทิง มาเป็นนักแสดงสมทบร่วมกับหม่ำ จ๊กมก เมื่อปี พ.ศ. 2540
ชื่อรายการ > ชิงร้อยชิงล้าน ชะชะช่า (พ.ศ. 2541 - พ.ศ. 2551) / ชิงร้อยชิงล้าน (พ.ศ. 2552 - พ.ศ. 2554)

ออกอากาศครั้งแรกเมื่อวันที่ 4 มีนาคม พ.ศ. 2541 - 26 มีนาคม พ.ศ. 2551 (ชะชะช่า) และวันที่ 12 พฤษภาคม พ.ศ. 2552 - 27 ธันวาคม พ.ศ. 2554 (ชิงร้อยชิงล้าน)
ชิงร้อยชิงล้านรูปแบบที่ 4 เป็นการปรับปรุงรูปแบบรายการอีกครั้ง ตั้งแต่ขยายฉากรายการที่ให้ใหญ่และอลังการยิ่งขึ้น รวมทั้งได้เพิ่ม แก๊งสามช่า กลุ่มนักแสดงตลกที่เป็นนักแสดงร่วมประจำรายการ
ในรูปแบบแรกของเกมในรายการยังคงใช้รูปแบบของ ชิงร้อยชิงล้าน ซูเปอร์เกม บางส่วน แต่ได้มีการปรับปรุงรอบคำถามจริงหรือไม่ โดยปรับเพิ่มจากเดิมเป็นทายคำถามเกี่ยวกับผู้เข้าแข่งขันมาเพิ่มเป็นทายแก๊งสามช่าว่าสามารถทำได้หรือไม่จากผู้กล้าแก๊งสามช่า จนกระทั่งปีถัดไป พ.ศ. 2542 ได้มีการปรับรูปแบบรายการ ซึ่งได้เพิ่มละครช่วงสามช่าและมีช่วงเกมที่ปรับเปลี่ยนใหม่ตั้งแต่ ทำได้หรือไม่ได้ จาก ผู้กล้าท้าแก๊งสามช่า, ใครกันหนอของสามช่ารับเชิญ
ต่อมาเมื่อวันที่ 4 กันยายน พ.ศ. 2545 ได้ปรับรูปแบบใหม่ให้ฉากใหญ่ขึ้นกว่าเดิมและได้มีการปรับปรุงรูปแบบเนื้อหารายการตามช่วงเวลา จนเมื่อวันที่ 12 พฤษภาคม พ.ศ. 2552 ได้กลับไปใช้ชื่อรายการว่า ชิงร้อยชิงล้าน แต่รูปแบบเนื้อหารายการยังคงเดิม และปรับเปลี่ยนรูปแบบช่วงเกมต่างๆ หลังละครสามช่า
ชื่อรายการ > ชิงร้อยชิงล้าน ทเวนตี้ เซ็นจูรี่ ตั๊ก (พ.ศ. 2551 - พ.ศ. 2552)

ออกอากาศครั้งแรกเมื่อวันที่ 2 เมษายน พ.ศ. 2551 - 5 พฤษภาคม พ.ศ. 2552
ชิงร้อยชิงล้านรูปแบบพิเศษ เป็นการฉลองครบรอบ 10 ปีของชิงร้อยชิงล้านและครบรอบ 20 ปี ในวงการพิธีกรของมยุรา เศวตศิลา โดยจะมีการหมุนเวียนสับเปลี่ยนพิธีกรชายทุกๆ เทป ในส่วนรูปแบบของรายการยังคงเป็นชิงร้อยชิงล้าน ชะชะช่า เหมือนเดิม แต่มีการปรับเปลี่ยนช่วงรายการบางส่วนทั้งใครทำได้และเรื่องแปลกจากข้อที่ 2 ของใครกันหนอสามช่ารับเชิญ
ชื่อรายการ > ชิงร้อยชิงล้าน ซันไชน์เดย์ (พ.ศ. 2555 - พ.ศ. 2558)

ออกอากาศครั้งแรกเมื่อวันที่ 1 มกราคม พ.ศ. 2555 - 28 มิถุนายน พ.ศ. 2558
ชิงร้อยชิงล้านรูปแบบที่ 5 เป็นครั้งแรกที่มีการนำรายการมาออกอากาศในเวลากลางวัน ในช่วงแรกของการออกาอากาศยังคงใช้องค์ประกอบของ ชิงร้อยชิงล้าน ชะชะช่า ต่อมาได้มีการปรับปรุงเนื้อหารายการให้เน้นวาไรตี้โชว์มากขึ้น และลดส่วนในการแจกเงินรางวัลให้กับแขกรับเชิญในรายการ
อย่างไรก็ตามก็ได้มีการปรับเปลี่ยนพิธีกรหญิงเนื่องจาก มยุรา เศวตศิลา ได้ถอนตัวออกไป โดยได้ปรับเปลี่ยนเป็นพิธีกรหญิงรับเชิญมาหมุนเวียนกันทุกๆ เทป จนกระทั่งได้ วรัทยา นิลคูหา มาเป็นพิธีกรหญิงประจำรายการ
ชื่อรายการ > ชิงร้อยชิงล้าน ว้าวว้าวว้าว (พ.ศ. 2558 - พ.ศ. 2566)

ออกอากาศครั้งแรกเมื่อวันที่ 5 กรกฎาคม พ.ศ. 2558 - 26 กุมภาพันธ์ พ.ศ. 2566
ชิงร้อยชิงล้านรูปแบบที่ 6 เป็นการนำชิงร้อยชิงล้าน ซันไชน์เดย์ มาปรับปรุงใหม่ โดยปรับปรุงฉากรายการและปรับรูปแบบเนื้อหาละครสามช่าให้มีความยาวมากขึ้น รวมไปถึงเพิ่มนักแสดงสมทบและรับเชิญจากละคร 3 ช่า พร้อมทั้งมีช่วงเกมท้ายรายการ
อย่างไรก็ตามได้มีการปรับปรุงรายการทั้งรูปแบบรายการ, พิธีกรและนักแสดงประจำรายการ รวมถึงความยาวและเวลาการออกอากาศ จนกระทั่งเมื่อวันที่ 4 พฤศจิกายน พ.ศ. 2561 ได้เปลี่ยนพิธีกรชายจากเดิม ปัญญา นิรันดร์กุล มาเป็น ศิวัฒน์ โชติชัยชรินทร์ ในส่วนของพิธีกรหญิงได้ถูกลดออกไปเมื่อปี พ.ศ. 2563 ต่อมาเมื่อวันที่ 7 สิงหาคม พ.ศ. 2565 ได้มีการปรับเปลี่ยนนักแสดงประจำรายการนำโดย แจ๊ส สปุ๊กนิก, บอล เชิญยิ้ม และ นาย มงคล ซึ่งเข้ามาแทน หม่ำ จ๊กมก, ส้มเช้ง สามช่า และ พัน พลุแตก ที่ถอนตัวจากนักแสดงประจำรายการ
ชื่อรายการ > ชิงร้อย เดอะสตอรี่ (พ.ศ. 2566)

บทความหลัก: รายชื่อตอนในชิงร้อยชิงล้าน เดอะบิ๊ก และ ชิงร้อย เดอะสตอรี่
ออกอากาศครั้งแรกเมื่อวันที่ 5 มีนาคม - 31 ธันวาคม พ.ศ. 2566
ชิงร้อยชิงล้านรูปแบบที่ 7 เป็นการปรับรูปแบบเนื้อหารายการครั้งใหญ่ โดยปรับปรุงเนื้อหาของละครสามช่ามาเป็นละครจำลองชีวิตเหตุการณ์ของแขกรับเชิญที่มาในรายการ ซึ่งต่อยอดมาจาก ชิงร้อยชิงล้าน เดอะบิ๊ก ที่เคยออกอากาศเมื่อวันที่ 21 ธันวาคม และ 28 ธันวาคม พ.ศ. 2565 และเป็นครั้งแรกที่ไม่มีช่วงแข่งเกมในเนื้อหาของรายการ รวมทั้งชื่อรายการได้ตัดคำว่า "ชิงล้าน" ออก
ผู้ดำเนินรายการ > พิธีกรและผู้ร่วมดำเนินรายการ

ปัญญา นิรันดร์กุล (17 มกราคม พ.ศ. 2533 - 2 เมษายน พ.ศ. 2551, 14 เมษายน พ.ศ. 2552 - 28 ตุลาคม พ.ศ. 2561)
มยุรา เศวตศิลา (17 มกราคม พ.ศ. 2533 - 28 ตุลาคม พ.ศ. 2555)
หม่ำ จ๊กมก (5 กุมภาพันธ์ พ.ศ. 2535 - 31 กรกฎาคม พ.ศ. 2565)
เอ็ดดี้ ผีน่ารัก (พ.ศ. 2538 - พ.ศ. 2540)
หนู เชิญยิ้ม (4 มีนาคม - 18 มีนาคม พ.ศ. 2541)
เท่ง เถิดเทิง (27 สิงหาคม พ.ศ. 2540 - 24 ธันวาคม 2566)
โหน่ง ชะชะช่า (20 พฤษภาคม พ.ศ. 2541 - 24 ธันวาคม 2566)
ส้มเช้ง สามช่า (7 มิถุนายน พ.ศ. 2543 - 31 กรกฎาคม พ.ศ. 2565)
ตุ๊กกี้ ชิงร้อยชิงล้าน (9 มิถุนายน พ.ศ. 2547 - 23 กรกฎาคม พ.ศ. 2560)
พัน พลุแตก (พ.ศ. 2549 - 31 กรกฎาคม พ.ศ. 2565)
ศิวดล จันทเสวี (12 มีนาคม - 4 มิถุนายน พ.ศ. 2551)
วรัทยา นิลคูหา (29 มิถุนายน พ.ศ. 2557 - 13 กันยายน พ.ศ. 2563)
ศิวัฒน์ โชติชัยชรินทร์ (4 พฤศจิกายน พ.ศ. 2561 - 24 ธันวาคม 2566)
แจ๊ส ชวนชื่น (7 สิงหาคม พ.ศ. 2565 - 24 ธันวาคม 2566)
นาย มงคล (7 สิงหาคม พ.ศ. 2565 - 24 ธันวาคม 2566)
บอล เชิญยิ้ม (7 สิงหาคม พ.ศ. 2565 - 24 ธันวาคม 2566)
การออกอากาศ

ชิงร้อยชิงล้านได้ออกอากาศทางสถานีโทรทัศน์ดังต่อไปนี้
ช่อง 7 (17 มกราคม พ.ศ. 2533 - 31 ธันวาคม พ.ศ. 2540, 4 มกราคม พ.ศ. 2549 - 28 ธันวาคม พ.ศ. 2554)
ช่อง 3 (7 มกราคม พ.ศ. 2541 - 30 กันยายน พ.ศ. 2541, 1 มกราคม พ.ศ. 2555 - 28 มิถุนายน พ.ศ. 2558)
ช่อง 5 (7 ตุลาคม พ.ศ. 2541 - 28 ธันวาคม พ.ศ. 2548)
ช่องเวิร์คพอยท์ (5 กรกฎาคม พ.ศ. 2558 - 31 ธันวาคม พ.ศ 2566)
กระแสตอบรับของรายการ

มหาวิทยาลัยกรุงเทพ (กรุงเทพโพลล์) สำรวจความคิดเห็นเรื่อง สุดยอดความนิยมของวัยรุ่น ตั้งแต่วันที่ 17 - 19 สิงหาคม 2552 โดยเก็บข้อมูลจากวัยรุ่น อายุ 13 - 21 ปี ที่อาศัยอยู่ในกรุงเทพมหานคร จำนวน 1,016 คน พบว่า รายการโทรทัศน์ที่นิยมดูมากที่สุด 5 อันดับแรก อันดับที่ 1 คือรายการชิงร้อยชิงล้าน ร้อยละ 20.3
การซื้อลิขสิทธิ์ไปผลิตต่อในต่างประเทศ

ชิงร้อยชิงล้านเป็นรายการโทรทัศน์ที่ได้รับความนิยมค่อนข้างมากในไทยและต่างประเทศ ทำให้มีการถูกซื้อลิขสิทธิ์ไปผลิตต่อในแบบฉบับของประเทศนั้น ๆ โดยมีทั้งหมด 2 ประเทศที่ซื้อลิขสิทธิ์ไป คือ เวียดนาม และ อินโดนีเซีย
| ชื่อประเทศ | ชื่อรายการ | สถานีโทรทัศน์ที่ออกอากาศ | จำนวนการออกอากาศ | สถานะ |
| --- | --- | --- | --- | --- |
|  เวียดนาม | Kỳ Tài Thách Đấu Wow Wow Wow | HTV7 | 4 ฤดูกาล | ยุติการออกอากาศ |
|  อินโดนีเซีย | Cring Cring Wow Wow Wow | SCTV | 1 ฤดูกาล / 4 ตอน | ยุติการออกอากาศ |
เชิด ทรงศรี

| เชิด ทรงศรี |
| --- | --- |
เกิด: 20 กันยายน พ.ศ. 2474 เชิด ทรงศรี
เสียชีวิต: 20 พฤษภาคม พ.ศ. 2549 (74 ปี) กรุงเทพมหานคร
คู่สมรส: จันทนา (ดีประวัติ) ทรงศรี
ผลงานเด่น: พ่อปลาไหล (2515)  แผลเก่า (2520)
พระสุรัสวดี: พ.ศ. 2521 แผลเก่า (ผู้กำกับ-เข้าชิง / ภาพยนตร์-รางวัลบทประพันธ์เดิมยอดเยี่ยม / รางวัลเครื่องแต่งกาย-แต่งหน้ายอดเยี่ยม) พ.ศ. 2524 เลือดสุพรรณ (ผู้กำกับ-เข้าชิง)  พ.ศ. 2526 เพื่อน-แพง (เข้าชิง)  พ.ศ. 2537 อำแดงเหมือนกับนายริด (ผู้กำกับ-เข้าชิง)
สุพรรณหงส์: พ.ศ. 2526 เพื่อน-แพง (ผู้กำกับ-เข้าชิง / ภาพยนตร์-ได้รับรางวัลภาพยนตร์ยอดเยี่ยม / นักแสดงสมทบหญิงยอดเยี่ยม / นักแสดงหญิงหน้าใหม่ยอดเยี่ยม)
ชมรมวิจารณ์บันเทิง: อำแดงเหมือนกับนายริด (ผู้กำกับ-เข้าชิง / ภาพยนตร์-รางวัลนักแสดงนำหญิงยอดเยี่ยม และ นักแสดงสมทบหญิงยอดเยี่ยม)
ฐานข้อมูล
IMDb
ThaiFilmDb
เชิด ทรงศรี เป็นชื่อและนามสกุลจริงที่ใช้ในการกำกับภาพยนตร์ทุกเรื่อง ส่วนนามปากกา ธม ธาตรี ใช้ในงานเขียนนวนิยายเขียนบทภาพยนตร์และแต่งเพลง  เป็นผู้กำกับภาพยนตร์แนวหน้าชาวไทย มีผลงานกำกับภาพยนตร์ที่มีชื่อเสียงหลายเรื่อง และได้รับรางวัลมากมาย
เชิด ทรงศรีเกิดเมื่อวันที่ 20 กันยายน พ.ศ. 2474  (แต่หยุดอายุตัวเองไว้ที่ 28 ปี) ที่จังหวัดนครศรีธรรมราช เมื่อจบการศึกษาทำงานเป็นครูที่จังหวัดอุตรดิตถ์ ทำงานที่องค์การ ร.ส.พ. จากนั้นจึงลาออกไปเป็นบรรณาธิการนิตยสาร "ภาพยนตร์และโทรทัศน์"  เขียนเรื่องสั้น สารคดี บทความ บทละครวิทยุ-โทรทัศน์ บทวิจารณ์ภาพยนตร์ และนวนิยาย  นอกจากนี้ยังแต่งเพลงประกอบภาพยนตร์และละครโทรทัศน์ด้วย ลาออกจากนิตยสาร "ภาพยนตร์และโทรทัศน์" เพื่อสร้างภาพยนตร์ และทำงานนี้มาตลอด
เชิด ทรงศรี เสียชีวิตเมื่อวันที่ 20 พฤษภาคม พ.ศ. 2549 ด้วยโรคมะเร็งต่อมลูกหมาก และได้บริจาคร่างกายเพื่อให้นักศึกษาคณะแพทยศาสตร์ ศิริราชพยาบาล ใช้ศึกษา ได้รับพระมหากรุณาธิคุณล้นเกล้าล้นกระหม่อม สมเด็จพระเทพรัตนราชสุดาฯ สยามบรมราชกุมารี เสด็จไปในการพระราชทานเพลิงศพเมื่อวันที่ 7 มิถุนายน พ.ศ. 2552 ณ วัดเทพศิรินทราวาสราชวรวิหาร  อัฐิบรรจุอยู่ ณ วัดพระมหาธาตุวรมหาวิหาร จังหวัดนครศรีธรรมราช และอังคารลอยในอ่าวปากพนัง อำเภอปากพนังเมื่อวันที่ 3 กันยายน พ.ศ. 2552
ภาพยนตร์

เชิดสร้างภาพยนตร์เรื่องแรก เรื่อง "โนห์รา" เมื่อ พ.ศ. 2509 จากบทประพันธ์ของตนเอง เป็นภาพยนตร์ระบบ 16 มม. ใช้เสียงพากย์สดทุกรอบฉาย  เขียนบทภาพยนตร์ ออกแบบฉาก ลำดับภาพ แต่งเพลงประกอบ กำกับการแสดง ทำโฆษณาประชาสัมพันธ์ และใช้ทุนสร้างของตนเองทั้งหมด นำแสดงโดย  สมบัติ เมทะนี  และ พิศมัย วิไลศักดิ์
พ.ศ. 2515 สร้างภาพยนตร์เรื่อง "พ่อปลาไหล" เป็นภาพยนตร์ 16 มม.ที่ทำรายได้สูงสุดในประเทศไทย จากนั้นจึงไปศึกษาต่อศึกษาวิชาการภาพยนตร์เพิ่มเติมที่ยูซีแอลเอ ระหว่างศึกษาต่อ มีแนวคิดที่จะสร้างภาพยนตร์ที่แสดงออกถึงความเป็นไทย  แต่ยังไม่ได้สร้างทันที  สร้างเรื่อง  "ความรัก" และ "พ่อไก่แจ้" ก่อน  เพื่อทำความคุ้นเคยกับงานสร้างภาพยนตร์ 35 มม. จากนั้นจึงสร้างภาพยนตร์ 'สำแดงความเป็นไทย' เรื่อง  "แผลเก่า"
ผลงานเด่น แผลเก่า

ภาพยนตร์เรื่อง แผลเก่า สร้างจากบทประพันธ์ของ ไม้ เมืองเดิม ซึ่งตีพิมพ์เมื่อ พ.ศ. 2479 ฉายครั้งแรกเมื่อวันที่ 24 ธันวาคม พ.ศ. 2520 มีคำโฆษณาหนังว่า "เราจักสำแดงความเป็นไทยต่อโลก" นำแสดงโดยสรพงศ์ ชาตรี รับบท "ขวัญ", นันทนา เงากระจ่าง รับบท "เรียม", ส.อาสนจินดา, ชลิต เฟื่องอารมย์, เศรษฐา ศิระฉายา และศรินทิพย์ ศิริวรรณ ถ่ายทำด้วยฟิล์ม 35 มม.
ในขณะถ่ายทำ เนื่องจากเป็นภาพยนตร์แนวย้อนยุค ในขณะที่ผู้สร้างในขณะนั้นนิยมสร้างภาพยนตร์ร่วมสมัย จึงไม่มีผู้ค้ารายใดซื้อหนังเรื่องนี้ไปฉายเลย แต่เมื่อภาพยนตร์ออกฉาย ปรากฏว่าเป็นที่นิยม ทำรายได้สูงสุดในประเทศไทย ได้รับรางวัลบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยมจากการประกวดในประเทศ ได้รับโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น
พ.ศ. 2524 "แผลเก่า" ได้รับรางวัลกรังด์ปรีซ์จากการประกวดภาพยนตร์ในงาน Festival des 3 Continents เมืองน็องต์ ประเทศฝรั่งเศส
พ.ศ. 2541 "แผลเก่า" ได้รับเลือกจากหอภาพยนตร์และโทรทัศน์แห่งชาติของประเทศอังกฤษ (National Film and Television Archive) ร่วมกับนิตยสาร Sight and Sound ของสถาบันภาพยนตร์อังกฤษ (British Film Institute) และผู้กำกับภาพยนตร์และนักวิจารณ์ภาพยนตร์จากทั่วโลก ให้เป็น 1 ใน 360 ภาพยนตร์คลาสสิกของโลก โดยมีการประกาศผลเมื่อเดือนธันวาคม พ.ศ. 2544
ผลงานอื่น ๆ

เป็นผู้แต่งคำร้องเพลงโดยใช้นามว่าธม ธาตรี โดยส่วนใหญ่จะแต่งให้วงดนตรีสุนทราภรณ์ เช่น เพลงเสียงกระซิบจากเกลียวคลื่น เพลงอย่าห้ามรัก เป็นต้น
และนอกจากจะมีผลงานกำกับภาพยนตร์อันเป็นที่ยอมรับในระดับสูงทั้งในประเทศและในระดับสากลแล้ว เชิด ทรงศรี ยังเป็นที่ยอมรับในระดับนานาชาติถึงความรู้ ประสบการณ์และความสามารถ ได้รับเชิญเป็นกรรมการตัดสินการประกวดภาพยนตร์นานาชาติอย่างต่อเนื่อง
ผลงานกำกับเรื่อง อำแดงเหมือนกับนายริด เมื่อ พ.ศ. 2537 เป็นภาพยนตร์ไทยเรื่องแรกที่ได้รับเลือกเป็น Opening Film ฉายเปิดในงานมหกรรมภาพยนตร์ Focus on Asia 1994 Fukuoka International Film Festival และได้รับเลือกฉาย ณ โรงภาพยนตร์ Art House "Iwanami Hall" และโรงในเครือทั่วประเทศญี่ปุ่น
ในปี พ.ศ. 2540 ได้รับรางวัลบุคคลดีเด่นอาเซียน สาขาสนเทศ ด้านภาพยนตร์
นอกจากนี้ยังมีนิยายตลกเบาสมองร่วมกับ ชาตรีเฉลิม (หม่อมเจ้าชาตรีเฉลิม ยุคล) เรื่อง "รักสองต้องหาม" (ออกอากาศโดยคณะละครสยาม 81 ทางสถานีวิทยุ วพท.เอ เอ็ม  จันทร์ - ศุกร์ เวลา 10.30 น. พ.ศ. 2555)
ในปี พ.ศ. 2559 ได้รับรางวัล "ศรีบูรพาเกียรติยศ" จากการกำกับภาพยนตร์เรื่อง “ข้างหลังภาพ” จากนวนิยายเลื่องชื่อของ “ศรีบูรพา” หรือ กุหลาบ สายประดิษฐ์ โดยคงเอกลักษณ์อันโดดเด่นของศรีบูรพาไว้ให้มากที่สุด
ผลงานกำกับภาพยนตร์

พญาโศก (2512)
ลำพู (2513)
คนใจบอด (2514)
พ่อปลาไหล (2515)
ความรัก (2517)
พ่อไก่แจ้ (2519)
แผลเก่า (2520)
เลือดสุพรรณ (2522)
พ่อปลาไหล (2524)
เพื่อนแพง (2526)
พลอยทะเล (2530)
ทวิภพ (2533)
Southern Winds (2535)
อำแดงเหมือนกับนายริด (2537)
เรือนมยุรา (2539)
ข้างหลังภาพ (2544)
ผลงานแสดงภาพยนตร์

กาม (2521) รับบท ผู้กำกับ
อำนวยการสร้าง

พญาโศก (2512)
ลำพู (2513)
เลือดสุพรรณ (2522)
พ่อปลาไหล (2524)
บทภาพยนตร์

พญาโศก (2512)
นางพญา (2512)
ลำพู (2513)
คนใจบอด (2514)
พ่อปลาไหล (2515)
ความรัก (2517)
ล่า (2520)
แผลเก่า (2520)
เลือดสุพรรณ (2522)
นาคี (2522)
พ่อปลาไหล (2524)
กระท่อมนกบินหลา (2525)
เพื่อนแพง (2526)
รักสองต้องห้าม (2528)
พลอยทะเล (2530)
ทวิภพ (2533)
อำแดงเหมือนกับนายริด (2537)
เรือนมยุรา (2539)
ข้างหลังภาพ (2544)
บทละคร

เมขลา (2545)
อกธรณี (2548)
พญาโศก (2558)
อกธรณี (2560)
แหล่งข้อมูลอื่น

ชีวประวัติ เชิด ทรงศรี ที่ ฐานข้อมูลภาพยนตร์ไทย
ประวัติ เชิด ทรงศรี เก็บถาวร 2006-06-30 ที่ เวย์แบ็กแมชชีน
เชิด ทรงศรี …. คนรักหนังตัวจริง เก็บถาวร 2006-06-15 ที่ เวย์แบ็กแมชชีน
ฐานข้อมูลภาพยนตร์เก็บถาวร 2007-03-17 ที่ เวย์แบ็กแมชชีน
| ด ค กผู้ได้รับรางวัลศรีบูรพา |
| --- | --- |
ศักดิชัย บำรุงพงศ์ · อำพัน ไชยวรศิลป์ · นิลวรรณ ปิ่นทอง · อาจินต์ ปัญจพรรค์ · สุจิตต์ วงษ์เทศ · สุลักษณ์ ศิวรักษ์ · กรุณา กุศลาสัย · เนาวรัตน์ พงษ์ไพบูลย์ · สุชาติ สวัสดิ์ศรี · วิทยากร เชียงกูล · สุภัทร สวัสดิรักษ์ · สมชัย กตัญญุตานนท์ · เสถียร จันทิมาธร · นิธิ เอียวศรีวงศ์ · ธีรยุทธ บุญมี · เสกสรรค์ ประเสริฐกุล · สมบูรณ์ วรพงษ์ · สุวัฒน์ วรดิลก · ขรรค์ชัย บุนปาน · เสน่ห์ จามริก · สุรชัย จันทิมาธร · วัฒน์ วรรลยางกูร  · สุทธิชัย หยุ่น  · ชาญวิทย์ เกษตรศิริ · พระไพศาล วิสาโล · วันชัย ตันติวิทยาพิทักษ์· วุฒิสิทธิ์ สืบสุวรรณ  · ชัยวัฒน์ สถาอานันท์  · เชิด ทรงศรี
อนุพันธ์

สำหรับความหมายอื่น ดูที่ อนุพันธ์ (แก้ความกำกวม)
กราฟของฟังก์ชันแสดงด้วยเส้นสีดำ และเส้นสัมผัสแสดงด้วยเส้นสีแดง ความชันของเส้นสัมผัสมีค่าเท่ากับอนุพันธ์ของฟังก์ชันที่จุดสีแดง
ในวิชาคณิตศาสตร์ อนุพันธ์ (อังกฤษ: derivatives) ของฟังก์ชันของตัวแปรจริง เป็นการวัดการเปลี่ยนแปลงของค่าของฟังก์ชันเทียบกับการเปลี่ยนแปลงของอาร์กิวเมนต์ (ค่าที่ป้อนเข้าหรือตัวแปรต้น) อนุพันธ์เป็นเครื่องมือพื้นฐานของแคลคูลัส ตัวอย่างเช่น อนุพันธ์ของตำแหน่งของวัตถุที่กำลังเคลื่อนที่เมื่อเทียบกับเวลา คือ ความเร็วของวัตถุนั้น ซึ่งเป็นการวัดว่าตำแหน่งของวัตถุมีการเปลี่ยนแปลงอย่างรวดเร็วเพียงใดเมื่อเวลาผ่านไป
อนุพันธ์ของฟังก์ชันตัวแปรเดียวที่ตัวแปรต้นใด ๆ คือความชันของเส้นสัมผัส (tangent) ที่สัมผัสกับกราฟของฟังก์ชันที่จุดนั้น เส้นสัมผัสคือการประมาณเชิงเส้นของฟังก์ชันที่ใกล้เคียงที่สุด (best linear approximation) กับค่าตัวแปรต้นนั้น ด้วยเหตุนี้ อนุพันธ์มักอธิบายได้ว่าเป็น "อัตราการเปลี่ยนแปลงขณะใดขณะหนึ่ง" ซึ่งก็คืออัตราส่วนของการเปลี่ยนแปลงขณะใดขณะหนึ่งของตัวแปรตามต่อตัวแปรต้นหรือตัวแปรอิสระ
กระบวนการหาอนุพันธ์เรียกว่า การหาอนุพันธ์ (differentiation หรือ การดิฟเฟอเรนชิเอต) ส่วนกระบวนการที่กลับกันเรียกว่า การหาปฏิยานุพันธ์ (antidifferentiation) ทฤษฎีบทมูลฐานของแคลคูลัสกล่าวว่าการหาปฏิยานุพันธ์เหมือนกันกับการหาปริพันธ์ (integration หรือ การอินทิเกรต) การหาอนุพันธ์และการหาปริพันธ์เป็นตัวดำเนินการพื้นฐานในแคลคูลัสตัวแปรเดียว
อนุพันธ์ของฟังก์ชันเป็นมโนทัศน์ (concept) หนึ่งในสองมโนทัศน์หลักของแคลคูลัส (อีกมโนทัศน์หนึ่งคือปฏิยานุพันธ์ ซึ่งคือตัวผกผันของอนุพันธ์)
นิยาม > โดยใช้ลิมิต

ฟังก์ชัน  f:\mathbb {R} \to \mathbb {R}  ของตัวแปรจริงจะหาอนุพันธ์ได้ที่จุด  a ในโดเมนของฟังก์ชัน ถ้าโดเมนมีสับเซตเป็นช่วงเปิดที่มี  a เป็นสมาชิก และลิมิต
L=\lim _{h\to 0}{\frac {f(a+h)-f(a)}{h}}
หาค่าได้ หรืออีกนัยหนึ่ง สำหรับทุกจำนวนจริงบวก  \varepsilon  จะมีจำนวนจริงบวก  \delta  ที่ทำให้ ทุกจำนวนจริง  h ที่  |h|<\delta  และ  h\neq 0  แล้วจะได้ว่า  f(a+h) หาค่าได้และอสมการด้านล่างนี้เป็นจริง
\left|L-{\frac {f(a+h)-f(a)}{h}}\right|<\varepsilon
โดยเส้นแนวตั้งในสมการข้างต้นแทนฟังก์ชันค่าสัมบูรณ์ นี่เป็นตัวอย่างหนึ่งของนิยาม (ε, δ) ของลิมิต
ถ้าฟังก์ชัน  f หาอนุพันธ์ได้ที่  a นั่นคือถ้าลิมิต  L จากข้างต้นหาค่าได้ แล้วลิมิตนี้เรียกว่าอนุพันธ์ของ  f ที่  a  การเขียนอนุพันธ์เขียนได้หลายแบบ อนุพันธ์ของ  f ที่  a สามารถเขียนเป็น  f'(a) อ่านว่า " f ไพรม์ของ  a" หรือเขียนเป็น 






d
f


d
x



(
a
)


{\textstyle {\frac {df}{dx}}(a)}

 อ่านว่า "อนุพันธ์ของ  f เทียบ  x ที่  a" หรือ "ดีเอฟบายดีเอ็กซ์ที่เอ" ดู § สัญกรณ์ ข้างล่าง
ตัวอย่าง ให้  f เป็นฟังก์ชันกำลังสอง  f(x)=x^{2} แล้วผลหารในนิยามของอนุพันธ์คือ
{\frac {f(a+h)-f(a)}{h}}={\frac {(a+h)^{2}-a^{2}}{h}}={\frac {a^{2}+2ah+h^{2}-a^{2}}{h}}=2a+h
การหารในขั้นตอนสุดท้ายถูกต้องก็ต่อเมื่อ  h\neq 0 ยิ่ง h เข้าใกล้  0 มากเท่าไร ค่าของผลหารก็จะเข้าใกล้  2a มากเท่านั้น พบว่าลิมิตหาค่าได้ และสำหรับทุก  a ลิมิตจะมีค่าเป็น  2a ดังนั้นอนุพันธ์ของฟังก์ชันกำลังสองคือ 




f
′

(
x
)
=
2
x


{\textstyle f'(x)=2x}
นิยาม > โดยใช้กณิกนันต์

อีกวิธีคิดหนึ่งของอนุพันธ์ 






d
f


d
x



(
a
)


{\textstyle {\frac {df}{dx}}(a)}

 คือเป็นอัตราส่วนของการเปลี่ยนแปลงกณิกนันต์ของฟังก์ชัน  f ต่อการเปลี่ยนแปลงกณิกนันต์ของฟังก์ชัน  x  การทำให้แนวคิดนี้รัดกุม จะต้องมีระบบกฎเกณฑ์ในการจัดการกับกณิกนันต์ ระบบจำนวนไฮเพอร์เรียลสามารถจัดการกับปริมาณอนันต์และกณิกนันต์ได้ ไฮเพอร์เรียลเป็นส่วนขยายของจำนวนจริงที่มีจำนวนที่มากกว่าทุกสิ่งในรูป  1+1+\cdots +1 สำหรับทุกพจน์จำกัด  จำนวนดังกล่าวเป็นอนันต์ และส่วนกลับของมันเป็นกณิกนันต์ การประยุกต์ใช้ของจำนวนไฮเพอร์เรียลในรากฐานแคลคูลัสเรียกว่า การวิเคราะห์ที่ไม่มาตรฐาน  เป็นการเปิดช่องให้นิยามแนวคิดพื้นฐานของแคลคูลัส เช่นอนุพันธ์ และปริพันธ์ ในรูปของกณิกนันต์ ให้ความหมายที่รัดกุมกับ  d ในสัญกรณ์ของไลบ์นิซ ดังนั้นอนุพันธ์ของ  f(x) จะกลายเป็น
f'(x)=\operatorname {st} \left({\frac {f(x+dx)-f(x)}{dx}}\right)
สำหรับทุกกณิกนันต์  dx เมื่อ  \operatorname {st}  หมายถึงฟังก์ชันส่วนมาตรฐาน ซึ่งปัดทุกไฮเพอร์เรียลจำกัดเป็นจำนวนจริงที่ใกล์ที่สุด  เอาฟังก์ชันกำลังสอง  f(x)=x^{2} เป็นตัวอย่างอีกครั้ง
{\begin{aligned}f'(x)&=\operatorname {st} \left({\frac {x^{2}+2x\cdot dx+(dx)^{2}-x^{2}}{dx}}\right)\\&=\operatorname {st} \left({\frac {2x\cdot dx+(dx)^{2}}{dx}}\right)\\&=\operatorname {st} \left({\frac {2x\cdot dx}{dx}}+{\frac {(dx)^{2}}{dx}}\right)\\&=\operatorname {st} \left(2x+dx\right)\\&=2x.\end{aligned}}
การหาอนุพันธ์และอนุพันธ์

การหาอนุพันธ์ เป็นการคำนวณเพื่อที่จะได้มาซึ่งอนุพันธ์ อนุพันธ์ของฟังก์ชัน y = f(x) ของตัวแปร x คืออัตราที่ค่า y ของฟังก์ชันเปลี่ยนแปลงไปต่อการเปลี่ยนแปลงของตัวแปร x เรียกว่า อนุพันธ์ของ f เทียบกับ x ถ้า x และ y เป็นจำนวนจริง และถ้ากราฟของฟังก์ชัน f ลงจุดเทียบกับ x อนุพันธ์ก็คือความชันของเส้นกราฟในแต่ละจุด
กรณีที่ง่ายที่สุด นอกเหนือจากกรณีของฟังก์ชันคงตัว คือเมื่อ y เป็นฟังก์ชันเชิงเส้นของ x ซึ่งหมายถึงกราฟของ y จะเป็นเส้นตรง ในกรณีนี้ y = f(x) = m x + b สำหรับจำนวนจริง m และ b และความชัน m ซึ่งกำหนดโดยการเปลี่ยนแปลงของ y หารด้วยการเปลี่ยนแปลงของ x ดังสมการ
เมื่อสัญลักษณ์ Δ (เดลตา) แทนคำว่า "การเปลี่ยนแปลง" สูตรนี้เป็นจริง เพราะว่า
เพราะฉะนั้น จะได้
ทำให้ได้
ซึ่ง m เป็นค่าที่ถูกต้องของความชันของเส้นกราฟ ถ้าฟังก์ชัน f ไม่เป็นฟังก์ชันเชิงเส้น (กล่าวคือ กราฟของมันไม่เป็นเส้นตรง) แล้วการเปลี่ยนแปลงของ y หารด้วยการเปลี่ยนแปลงของ x จะมีค่าแตกต่างกันออกไป การหาอนุพันธ์จึงเป็นวิธีการที่จะหาค่าที่ถูกต้องของอัตราการเปลี่ยนแปลงที่ค่าตัวแปรต้น x ใด ๆ
อัตราการเปลี่ยนแปลงที่หาจากค่าลิมิต
เส้นสัมผัสที่ (, ())
เส้นตัดของส่วนโค้ง = () กำหนดโดยจุด (, ()) และ (+, (+))
เส้นสัมผัสคือลิมิตของเส้นตัด
ภาพเคลื่อนไหว: เส้นสัมผัส (อนุพันธ์) ที่หาจากลิมิตของเส้นตัด
แนวคิดนี้ ซึ่งแสดงดังรูปที่ 1 ถึงรูปที่ 3 คือการคำนวณอัตราการเปลี่ยนแปลงจากค่าลิมิตของอัตราส่วนของผลต่าง Δy / Δx เมื่อ Δx เข้าใกล้ค่าที่น้อยมาก
การหาอนุพันธ์และอนุพันธ์ > สัญกรณ์

มีสัญกรณ์สำหรับอนุพันธ์สองแบบที่ใช้กันโดยทั่วไป แบบหนึ่งมาจากไลบ์นิซ และอีกแบบหนึ่งมาจากลากรางจ์ อนุพันธ์อีกแบบหนึ่งซึ่งคิดขึ้นโดยนิวตันมีใช้บ้างในสาขาฟิสิกส์
ในสัญกรณ์ของไลบ์นิซ การเปลี่ยนแปลงที่น้อยมากของ x แสดงได้เป็น dx และอนุพันธ์ของ y เทียบกับ x เขียนได้ดังนี้
แสดงถึงอัตราส่วนของปริมาณที่น้อยมากสองปริมาณ (ข้างบนอ่านว่า "อนุพันธ์ของ y เทียบกับ x" หรือ "d y บาย d x" รูปแบบ "d y d x" นี้ใช้กันในการสนทนาอย่างบ่อยครั้ง แต่มันอาจทำให้สับสนได้)
ส่วนสัญกรณ์ของลากรางจ์ อนุพันธ์ของฟังก์ชัน f(x) เทียบกับ x แสดงได้เป็น f'(x) (อ่านว่า "f ไพรม์ของ of x") หรือ fx'(x) (อ่านว่า "f ไพรม์ x ของ x")
และในสัญกรณ์ของนิวตัน อนุพันธ์ของฟังก์ชันเขียนแทนด้วยจุดบนตัวแปรตาม นั่นคือ ถ้า y เป็นฟังก์ชันของ t แล้วอนุพันธ์ของ y เทียบกับ t จะเขียนแทนด้วย  {\dot {y}} ในขณะที่อนุพันธ์อันดับที่สูงขึ้นจะเพิ่มจำนวนจุด เช่น  {\ddot {y}},{\overset {...}{y}} สัญกรณ์นี้นิยมใช้สำหรับตัวแปรตามที่ขึ้นกับเวลา